CELEX: 62020TN0188
Language: hu
Date: 2020-03-26 00:00:00
Title: T-188/20. sz. ügy: 2020. március 26-án benyújtott kereset – Close és Cegelec kontra Parlament

10.8.2020   
            
            
               HU
            
            
               Az Európai Unió Hivatalos Lapja
            
            
               C 262/27
            
         
      2020. március 26-án benyújtott kereset – Close és Cegelec kontra Parlament
      (T-188/20. sz. ügy)
      (2020/C 262/37)
      Az eljárás nyelve: francia
      
         Felek
      
      
         Felperes: SA Close (Harzé-Aywaille, Belgium) és Cegelec (Brüsszel, Belgium) (képviselők: J. Rikkers és J. Teheux ügyvédek)
      
         Alperes: Európai Parlament
      
         Kérelmek
      
      A felperesek azt kérik, hogy a Törvényszék:
      
                  —
               
               
                  kötelezze előzetes jelleggel kártérítés fizetésére az Európai Parlament által képviselt Európai Uniót, amely kártérítés becsült összege 3 906 043 eurónak a kár keletkezésétől, azaz 2015. március 27-től a törvényes kamatláb alapján számított kamattal növelt összege;
               
            
                  —
               
               
                  a felperesek azt kérik, hogy az ügy érdemi elbírálását megelőzően a Törvényszék függessze fel az eljárást, amíg a Bíróság vagy visszautalás esetén a Törvényszék ítéletet nem hoz a jelenleg C-447/19. sz. alatt folyamatban lévő eljárásban;
               
            
                  —
               
               
                  ne határozzon jelenleg a költségekről.
               
            
         Jogalapok és fontosabb érvek
      
      Keresetük alátámasztása érdekében a felperesek arra hivatkoznak, hogy amennyiben a 2019. április 9-i ítélet megsemmisítése iránti fellebbezésnek (C-447/19. sz. ügy, Close és Cegelec kontra Parlament) a Bíróság helyt ad, és az maga után vonja a Parlament 2015. március 19-én hozott azon határozatának megsemmisítését, amellyel „a Konrad Adenauer luxembourgi épület kibővítését és felújításét érintő projekt” 73. tételére (központi energia) vonatkozó, építési beruházásra irányuló, INLO-D-UPIL-T-14-AO4. referenciaszámú közbeszerzési szerződést a (MERSCH és SCHMITZ PRODUCTION SARL, valamint ENERGOLUX S.A társaságokból álló) ENERGIE-KAD ideiglenes társulásnak ítélte oda, és amellyel következésképpen nem a felperesek ajánlatát választotta, ebből egyrészt az következik, hogy az ENERGIE-KAD ideiglenes társulást nem lehetett kiválasztani, másrészt pedig a legalacsonyabb árajánlatot benyújtó felpereseknek kellett volna odaítélni a szerződést, mivel a szerződés odaítélése kizárólag az ár kritériumán alapult. Az őket ért kár összegét ideiglenes jelleggel az ajánlatuk összegének 10 %-ában határozzák meg.